Rooman valtakunnan aikana nykyisen Torre del Grecon alue oli todennäköisesti Herculaneumin esikaupunkia. Koko seutukunta tuhoutui Vesuviuksen purkauksessa vuonna 79 jaa. Nykyisen Torre del Grecon perusti Fredrik II rakennuttamalla puolustustornin, joka sai nimekseen "turris octava", eli kahdeksas torni. 1400-luvulla Alfonso V luovutti kaupungin Carafan suvulle. Torre del Grecon asukkaat ostivat itsensä vapaiksi vuonna 1699 ja saivat alueet haltuunsa. Talouselämä alkoi kukoistaa meren antimien avulla, ja samaan aikaan aloitettiin korallien jalostaminen, josta muodostui vähitellen perinne.